**Atbildes uz jautājumiem**

Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. specifiskā atbalsta mērķa “Nacionālas nozīmes plūdu un krasta erozijas pasākumi” (turpmāk - pasākums) projektu iesniegumu otrā atlases kārta

**Izmantotie saīsinājumi:**

**Atlases nolikums** – Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. specifiskā atbalsta mērķa pasākuma “Nacionālas nozīmes plūdu un krasta erozijas pasākumi” (turpmāk - pasākums) projektu iesniegumu otrās atlases kārtas nolikums

**CFLA** – Centrālā finanšu un līgumu aģentūra

**VARAM -** Vides aizsardzības un reģionālās attīstības ministrija

**ERAF** - Eiropas Reģionālās attīstības fonds

**MK noteikumi Nr. 274 -** Ministru kabineta 2024. gada 30. aprīļa noteikumi Nr. 274 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” projektu iesniegumu otrās atlases kārtas īstenošanas noteikumi[[1]](#footnote-2) (turpmāk – MK noteikumi)

**MK noteikumi Nr. 104** - Ministru kabineta 2017. gada 28. februāra noteikumi Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”

**Komisijas regula Nr. 651/2014 -** Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu

**Pasākums** - Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. specifiskā atbalsta mērķa “Nacionālas nozīmes plūdu un krasta erozijas pasākumi” (turpmāk - pasākums) projektu iesniegumu otrā atlases kārta

Saturs

[1. Vispārīgi jautājumi 2](#_Toc167261838)

[2. Darbību un izmaksu attiecināmība 3](#_Toc167261839)

[3. Projekta iesnieguma aizpildīšana un pievienojamie dokumenti 3](#_Toc167261840)

[4. Īstenošanas nosacījumi 4](#_Toc167261841)

[5. Vērtēšana un lēmumu pieņemšana 4](#_Toc167261842)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi | | |
| 1.1. | Projektā sasniedzamā minimālā vērtība mums noteikta **- *jaunizveidota vai nostiprināta piekrastes joslas un upju un ezeru krastu aizsardzība pret plūdiem (km) - 1,5 km.***  Šobrīd strādājot pie projekta tehniskās dokumentācijas izstrādes iepirkuma, secinām, ka ielas trasējuma, kurā īstenot projekta darbības, garums irzem 1500 **m.** Vai šis garums atbilst sasniedzamajai vērtībai, kas mums norādīta?  Ja ņem vērā, ka sasniedzamā vērtība norādīta kilometros, būtībā jau noapaļojot uz kilometriem (ar vienu ciparu aiz komata), sanāktu 1,5m. | Rādītājasamazinājums – nav atļauts, jo būtisks priekšatlases kritērijs un apstiprināts ar MK rīkojumu, taču noapaļot atļauts, ja tādējādi tiek izpildīta rīkojumā noteiktā vērtība. |
| 1.2. | Ja zaļo publisko iepirkumu nav iespējams piemērot vai iepirkuma priekšmets neatbilst MK noteikumu Nr.353 noteiktajām grupām, kā tas jāatzīmē projektu portālā? HP ZPI pie darbībām nav iespējams neizvēlēties. | Projektu portālā sadaļā “Darbības”, piesaistot HP darbību “Zaļais publiskais iepirkums” apraksta sadaļā pamato, kāpēc Zaļais publiskais iepirkums netiks veikts. |
| 1.3. | Vai viens HP rādītājs var būt sociālais iepirkums? | Nē, tas nevar būt rādītājs, jo rādītājs ir definēts MK noteikumos, t.i.- objektu skaits, kuros ERAF ieguldījumu rezultātā ir nodrošināta vides piekļūstamība. |
| 1.4. | Vai gadījumā, ja tiek izbūvēts publiski piekļūstams objekts, jāpiesaista vides pieejamības eksperts? | Nē, nav obligāti, tā ir ieteicamā darbība, bet tas nav obligāti |
| 1.5. | Vai izbūvējot, piemēram, promenādi, ir nozīme kāds segums tiek uzklāts? | Segumam ir nozīme. Segumam atbilstoši būvnormatīviem ir jābūt neslīdošam un līdzenam. |
| Darbību un izmaksu attiecināmība | | |
| 2.1. | Vai gājēju un velobraucēju ceļa izmaksas tiks attiecinātas uz projektu? Ja tas izbūvēts  stiprinot upes krastu ar ūdens caurlaidīgu virsējo segumu, kombinējot zaļo un pelēko infrastruktūru un nodrošinot vides pieejamības prasības. | Gājēju un velobraucēju ceļa izmaksas var tikt iekļautas labiekārtošanas izmaksās, ievērojot MK noteikumu 20.2. punkta procentuālo ierobežojumu. |
| 2.2. | -Vai gājēju un velobraucēju ceļa izmaksas tiks attiecinātas uz projektu? Ja tas izbūvēts  stiprinot upes krastu ar ūdens caurlaidīgu virsējo segumu, kombinējot zaļo un pelēko infrastruktūru un nodrošinot vides pieejamības prasības?  -Lai nodrošinātu stratēģiskās infrastruktūras uzturēšanu un personu ar kustību traucējumiem nokļūšanu uz promenādi, nepieciešams pārbūvēt esošo ceļa savienojumu. Vai šīs izmaksas var plānot kā projekta attiecināmās izmaksas?  -Kuras izmaksu pozīcijas ir jāplāno kā labiekārtošanas izmaksas, piemēram mazās arhitektūras formas, apstādījumi? | Visa veida infrastruktūras izveides mērķis ir pasargāt teritorijas no applūšanas vai krasta erozijas. Nav aizliegts izveidot duālas nozīmes infrastruktūru, papildinot to ar gājēju vai veloceļu, to aprīkojot arī ar mazajām arhitektūras formām, apstādījumiem. Tas pats attiecas uz to, kā tiek nodrošināta šī objekta pieejamība, ja tā tiek izmantota kā promenāde vai citiem rekreācijas mērķiem. 2.1.3.2. pasākuma otrās atlases kārtas īstenošanas MK noteikumos iekļauta norma, kas pieļauj  būvobjekta sagatavošanas un objekta teritorijas labiekārtošanas izmaksas, nepārsniedzot 10 procentus no projekta kopējām attiecināmajām izmaksām. Labiekārtošanas izmaksās pieļaujams iekļaut dažāda veida izmaksas, kas nav tieši vērstas uz objekta drošumu un primāro funkciju. |
| Projekta iesnieguma aizpildīšana un pievienojamie dokumenti | | |
| 3.1. | Vai izmaksu – ieguvumu analīze ir tikai ieteicama rakstura un nav obligāta vai arī ir kādi kritēriji pie kuriem tā ir obligāta? | Saskaņā ar 2024. gada 30.aprīļa MK noteikumu Nr.274 16. punktu projekta iesniedzējam jāveic vispārīgs projekta ietekmes uz tautsaimniecību novērtējums, pēc izvēles pievienojot izmaksu un ieguvumu analīzi. |
| 3.2. | Ņemot vērā, ka tikai projektu iesniegumu vērtēšanas kritēriju piemērošanas metodikā ir vispārēji noradīts, kam būtu jābūt ietekmes uz vidi novērtējumā, vēlos precizēt kādam šim novērtējumam ir jābūt un kas tur būtu jāiekļauj. No tā ir atkarīgs, vai šādu novērtējumu varam veikt paši vai jāiepērk ekspertu pakalpojums. Vai ir jābūt jau zināmām provizoriskām projekta izmaksu aplēsēm? | Lai veiktu projekta ietekmes uz tautsaimniecību novērtējumu, provizoriskām projekta izmaksu aplēsēm ir jābūt, un tās būs jānorāda projekta iesnieguma sadaļā “Projekta budžeta kopsavilkums”. Atbilstoši tām arī jāveic vispārīgs plānotā projekta ietekmes uz tautsaimniecību novērtējums, nosakot, vai ieguvumi no projekta ir lielāki par projekta izmaksām. Ietekmes uz tautsaimniecību novērtējuma pielikumā attiecībā uz aprēķiniem par projekta īstenošanas finanšu un ekonomiskajiem ieguvumiem var pievienot izmaksu un ieguvumu analīzi.  Otrs variants - vienkāršotā veidā brīvā formā var veikt ieguvumu aprēķinu naudas izteiksmē, un to salīdzināts ar projekta kopējām izmaksām (kopējiem ieguvumiem jābūt lielākiem par kopējām izmaksām projekta dzīves cikla laikā).  Ņemot vērā to, ka MK noteikumu 20.5.3. apakšpunkts paredz, ka vispārīgas ietekmes uz tautsaimniecību novērtējuma, tai skaitā izmaksu un ieguvumu analīzes (ja nepieciešams), izstrādes izmaksas ir attiecināmās izmaksas, var izmantot iespēju un piesaistīt attiecīgus speciālistus šāda pamatojuma izstrādei. |
| 3.3. | Kas var veikt hidroloģiskā vai hidroģeoloģiskā modeļa izstrādi? | Ja hidroloģiskā vai hidroģeoloģiskā modeļa izstrāde nav iekļauta būvprojektā, tā jāpievieno projekta iesniegumam kā atsevišķs pielikums. To var sagatavot būvprojekta izstrādātājs.  Parasti šādu darbu veic inženieri, ģeologi vai vides zinātnieki ar specializāciju hidroloģijā vai hidroģeoloģijā. Svarīgi, lai speciālistiem būtu atbilstoša izglītība un pieredze šajā jomā. |
| Īstenošanas nosacījumi | | |
| 4.1. | Vai izbūvētajam dambim būtu obligāti jābūt publiski pieejamam? | Skaidrojam, ka izbūvējamiem infrastruktūras objektiem nav obligāti jābūt publiski pieejamiem, ja to funkcionalitāte to neparedz vai arī šāda veida pieejamība var ietekmēt būves/objekta funkcionalitāti. Pašvaldība saskaņā ar Teritorijas attīstības plānošanas likuma 23. panta otro daļu  var noteikt publiskās infrastruktūras izmantošanas nosacījumus un aprobežojumus. Pārvietošanās ierobežojumus ieteicams regulēt, izvietojot atbilstošas ceļa zīmes. Aicinām no jauna veidojamo infrastruktūru veidot tā, lai iespējami mazāk tiktu ierīkoti labiekārtošanas elementi tajos būves posmos, kas šķērso nekustamo īpašumu, kurā pašvaldībai piešķirtas valdījuma tiesības. Vienlaikus jāņem vērā, ka piekļuve dambim nevar būt pilnībā slēgta un jābūt nodrošinātai pieejai gan projektu uzraugošajām institūcijām, gan operatīvajiem un komunālajiem dienestiem jebkurā brīdī, tai skaitā bez iepriekšēja saskaņojuma ar zemes īpašnieku. |
| 4.2. |  |  |
| Vērtēšana un lēmumu pieņemšana | | |
| 5.1. |  |  |
| 5.2. |  |  |

1. [↑](#footnote-ref-2)